Александър Пушкин
Епиграма

Превод от руски: Димо Боляров, —

chitanka.info

Епиграма[0]

Хлапак на Феб поднесе химни.

„Мерак голям, но малко ум.

Ала на колко е години?“ —

„Петнайсет“ — „Само? Брей, че шум!“

Дойде след туй семинарист

с лакейските си дисертации,

смутено първият им лист

на Феб прочете тоз Хораций.

Замаян като от наркоза,

Феб, да прекъсне, даде знак

и нареди да поналожат

с тояги снажния глупак.

[0] Напечатано в „Северные Цветы“. Насочена срещу Надеждин. Цитатът в Първия куплет е от епиграма на В. Л. Пушкин. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.